Крвни мир/26
VIII ПОЈАВА

РАДАН, ЛАЗАР и још двојица сељака

РАДАН: Шта је? Ко је врисн’о? (Опази Милицу, па Бошка... Убезекнуто стаде, па онда јаукну.) Шта је ово, ако бога знате! Зар баш моја кућа да се ископа? (Притрча Милици.) Милице! Дијете! (Пипа је.) Ево дише! Још дише... (Крикне.) Воде! Воде дајте! (Један сељак отрча по воду, а други отрча на другу страну.) Милице моја! Шта ти је? (Диже је на рукама.)
ЛАЗАР (дошао још прије по Бошка и гледа га.) 
БОШКО (Бори се. Хоће да се дигне.): А ... х ... 
ЛАЗАР: Шта би? Ко те уби?
БОШКО: Ст... ојжжж (Запе му ријеч у грлу и издахну.)
ЛАЗАР: Умрије ... Бог да га прости и помилује ... (Сагне се и пољуби Бошка у чело.)
РАДАН (узима од онога сељака воду и кваси Милицу. Једнако је довикује.) Миле! ... Милице!... Погледај! (Пошто је још мало пошкропио нареди да је унесу у кућу.) (Пошто Милицу однесоше, он оде на Бошка ... Погледа га, заплака и пољуби у чело.)

Крвни мир